গ্রামের গৃহবধূ আছমা খাতুন এখন অত্যন্ত নিপুণভাবে পাখা তৈরির কাজ করতে পারেন। ৮ বছর পূর্বে এ গ্রামের সামছুর রহমানের সাথে তাঁর বিয়ে হয়। শ্বশুর বাড়ির সবাইকে পাখা তৈরী করতে দেখে তিনিও এর নিপুণ কারিগর হয়েছেন বলে তিনি জানালেন। তালের পাতা কাটা ও ছাঁটাই থেকে শুরু করে কয়েক ধাপে শেষ হয় পাখা তৈরির কাজ। পাখা তৈরির শেষ ধাপে রয়েছে সুতা দিয়ে বাঁধাই। আছমা এখন প্রতিদিন একাই ১শ’টি পাখা বাঁধাই করতে পারেন। এ থেকে প্রতিদিন তার প্রায় ১শ’ টাকা আয় হয়। পাখা তৈরির আয়ের টাকা দিয়ে সংসার চালানোর পাশাপাশি একমাত্র ছেলেকে লেখাপড়া করানোর স্বপ্ন দেখছেন আছমা।